Source: https://www.konkurssiasiamies.fi/fi/index/suositukset/15konkurssivelallistenneuvontajaohjaus.html
Timestamp: 2018-12-10 17:58:52+00:00
Document Index: 2976367

Matched Legal Cases: ['Tuomioistuin ', 'kko ', 'tuomioistuin ', 'Tuomioistuin ', 'tuomioistuin ', 'Tuomioistuin ']

Etusivu » Suositukset » 15 Konkurssivelallisten neuvonta ja ohjaus
15/2005 Konkurssivelallisten neuvonta ja ohjaus (Sisältöä muutettu 1.10.2013)
Konkurssivelallisten neuvonta ja ohjaus 15/2005.pdf (pdf, 0.01 Mt) suositus 15.pdf (pdf, 0.03 Mt)
Kari Harju Petri Hirsimaa
Kari Harju Petri Jokinen
Helsingissä 1. päivänä lokakuuta 2013
Konkurssissa velat jaetaan valvottaviin velkoihin ja massavelkoihin. Valvottavat velat ovat velkoja, joita koskeva sitoumus tai muu oikeusperuste on syntynyt ennen konkurssin alkamista. Massavelat ovat velkoja, jotka johtuvat konkurssimenettelystä tai konkurssipesän tekemästä sopimuksesta tai sitoumuksesta. Velallinen ei vastaa massaveloista.
Konkurssiasiamiehen tehtävänä on valvoa pesänhoitajien toimintaa. Lisätietoja konkurssiasioista löytyy muun muassa Konkurssiasia-miehen toimiston internetsivuilta osoitteesta www.konkurssiasiamies.fi.
3.1. Velallisen itsekriminointisuoja
Pesänhoitaja toimittaa velalliselle aina pesäluettelon, velallis-selvityksen, jakoluetteloehdotuksen ja jakoluettelon sekä vuosi-selonteon. Velallinen voi pyynnöstä saada tietoja asiakirjoista, jotka konkurssin johdosta ovat siirtyneet pesänhoitajalle ja muitakin pesää koskevia tietoja sekä tietoja, jotka sisältyvät konkurssimenettelyn kuluessa valmistuneisiin pesänhallinnon asiakirjoihin.
Pesänhoitaja voi rajoittaa velallisen tietojensaanti- ja osallistumis-oikeutta, jos tällaista rajoitusta voidaan pitää välttämättömänä konkurssipesän tai sivullisen oikeuden turvaamiseksi tai muun erityisen syyn takia. Velalliselle on kuitenkin annettava tässä tarkoitetut tiedot jälkikäteen.
Velallisen on annettava pesänhoitajalle tiedot konkurssivelallisen omaisuudesta ja konkurssisaatavista. Velallisen on annettava pesän-hoitajalle muutkin tämän tarvitsemat tiedot.
Velallisen liike- tai ammattitoiminnan kirjanpitoaineisto ja muut asiakirjat kuuluvat konkurssipesään ja ne on luovutettava pesän-hoitajalle.
3.1 Velallisen itsekriminointisuoja
Velallisella on konkurssilain 4 luvun 5 a §:n mukaan oikeus jättää antamatta tietoja, jotka liittyvät tekoon, josta hän on rikoksesta epäiltynä tai syytteessä (ns. itsekriminointisuoja).
Pesänhoitajalla on velvollisuus informoida velallista tästä oikeudesta. Neuvottelukunta suosittelee, että pesänhoitaja heti konkurssin alettua kertoo tästä velalliselle samassa yhteydessä, kun hän selostaa velalliselle konkurssimenettelyn etenemistä.
Tietojen antamatta jättämisen on liityttävä yksilöitävään vireillä olevaan esitutkintaan tai syytteeseen. Velallisen on jo oltava rikoksesta epäillyn asemassa tai syytteessä. Tällöin hänellä on oikeus olla antamatta pesänhoitajalle tietoja seikoista, joihin rikosepäily tai syyte perustuu. Jos velallinen ei kykene yksilöimään rikosepäilyä, sitä koskevaa esitutkintaa tai syytettä, tätä oikeutta ei ole.
Velallisella ei ole oikeutta olla antamatta tietoja teoista tai toimenpiteistä, jotka voisivat täyttää rikoksen tunnusmerkistön, mutta joihin liittyen hän ei ole tietoja pyydettäessä epäillyn tai syytetyn asemassa.
Jos velallinen on kuitenkin jättänyt kertomatta pesänhoitajalle tietojenantovelvollisuuteensa kuuluvia tietoja vetoamatta itsekriminointisuojaan, velallinen saattaa syyllistyä velallisen petokseen.
Jos myöhemmin käy ilmi, että itsekriminointisuojan nojalla antamatta jätetyt tiedot eivät millään tavalla liittyneet tekoon, johon rikosepäily perustui ja että velallisen olisi se itse täytynyt ymmärtää, hän saattaa syyllistyä velallisen petokseen.
Velallisen on vahvistettava pesäluettelo oikeaksi allekirjoituksellaan. Vahvistamalla allekirjoituksellaan pesäluettelon velallinen vakuuttaa, että pesäluettelon tiedot konkurssivelallisen varoista ja veloista ovat oikeat. Jos velallinen on eri mieltä pesäluettelon sisällöstä, hänen tulee tehdä varauma, eli esittää pesänhoitajalle ja liittää pesäluetteloon tarpeelliseksi katsomansa täydennykset ja oikaisut. Pesänhoitajan tulee liittää pesäluetteloon myös mahdollinen 3.1 kohdassa tarkoitettu velallisen ilmoitus itsekriminointisuojan käytöstä.
Avustusta harkitessaan pesänhoitaja ottaa huomioon velallisen ansaintamahdollisuudet. Velallisen henkilökohtaiset tulot konkurssi-menettelyn ajalta eivät kuulu konkurssipesään.
Lähtökohtana avustuksen määrälle pidetään toimeentulotukena maksettavaa rahamäärää. Määrä voi olla tätä suurempi, jos velallinen tarvitsee enemmän varoja esimerkiksi välttämättömiin terveyden-hoitomenoihinsa. Pesänhoitaja voi myös sallia velallisen jatkaa asumista konkurssipesälle siirtyneessä asunnossa.
Tarvittaessa pesänhoitaja antaa velallisen ja työntekijöiden ilmoittaa siitä, ettei heidän sähköpostiosoitteensa ole enää käytössä. Pesän-hoitajan suostumuksella heillä on oikeus poistaa omassa käytössään olleet tiedostot, esimerkiksi henkilökohtaiset osoitekirjat.
Tuomioistuin voi määrätä velallisen omaisuutta pantavaksi taka-varikkoon tai määrätä muusta omaisuuteen kohdistuvasta turvaamis-toimesta, jos on vaara, että velallinen kätkee, hävittää tai luovuttaa omaisuuttaan taikka menettelee muuten velkojien oikeutta vaaran-tavalla tavalla. Samanlaisia toimia voidaan kohdistaa velallisen liiketoimintaan liittyviin asiakirjoihin, esimerkiksi kirjanpitoaineistoon.
Konkurssissa käytettäviä pakkokeinoja ovat uhkasakko ja vankeus. Pakkokeinojen käyttö tulee kysymykseen, jos velallinen niskoittelee eli laiminlyö myötävaikutus- ja tiedonantovelvollisuutensa niin, että pesänhoitaja ei pysty hoitamaan tehtäviään asianmukaisesti, tai kieltäytyy vahvistamasta pesäluetteloa taikka antamasta tietoja pesä-luetteloa varten. Pakkokeinoista päättää aina tuomioistuin pesän-hoitajan vaatimuksesta. Tuomioistuin kuulee yleensä velallista asiassa.
Jos velallinen tuomitusta uhkasakosta huolimatta ei täytä velvollisuuttaan, voidaan hänet määrätä painostusvankeuteen. Silloin kun on ilmeistä, että velallinen niskoittelee uhkasakosta huolimatta, tuomioistuin voi määrätä hänet suoraan painostusvankeuteen.
Velallista saa pitää vangittuna enintään kuusi kuukautta. Tuomioistuin vapauttaa velallisen painostusvankeudesta, kun hän luopuu niskoit-telusta. Vankilassa oleva velallinen voi ilmoittaa niskoittelusta luopumisesta vankilaviranomaiselle.
Jos velallinen voittaa oikeudenkäynnin, sen tuottama voitto tai hyöty kuuluu konkurssipesään. Velallisella on kuitenkin oikeus saada vastapuolelta tuomioistuimen määräämä korvaus oikeudenkäynti-kuluista.
Konkurssissa vahvistetaan jakoluettelo, jonka mukaan velkojat saavat konkurssipesästä suorituksen saatavilleen. Jakoluetteloa varten velkojat valvovat eli ilmoittavat saatavansa pesänhoitajalle. Pesän-hoitajan pyynnöstä velallisen on avustettava pesänhoitajaa saatavien selvittämisessä. Jos velallinen on sitä mieltä, että valvonta on virheellinen, hänen tulee ensisijaisesti ottaa yhteyttä pesänhoitajaan.
Myös velallisella on oikeus riitauttaa pesänhoitajan laatimaan jakoluetteloehdotukseen merkitty saatava tai etuoikeus. Velallisen on yksilöitävä, mitä saatavaa tai etuoikeutta hänen riitautuksensa koskee ja perusteltava riitautuksensa. Riitautus on tehtävä kirjallisesti ja toimitettava pesänhoitajalle kuukauden kuluessa jakoluetteloehdotuk-sen valmistumispäivästä.
Velkojat tekevät konkurssipesää koskevat keskeiset päätökset. Velkojat käyttävät päätösvaltaansa yleensä velkojainkokouksessa. Velallinen saa olla mukana päätöksiä tehtäessä ja saa pesänhoitajalta etukäteen tiedon käsiteltävistä asioista.
Velallinen ei saa ilmaista sivulliselle eikä käyttää yksityiseksi hyödykseen konkurssimenettelyn yhteydessä tietoonsa saamaa seikkaa, joka koskee konkurssipesän liike- tai ammattisalaisuutta.
Rikoslain 38 luvun 1 ja 2 §:ssä säädetään rangaistus salassapito-velvollisuuden rikkomisesta.
Konkurssista huolimatta velallinen saa toimeentulon hankkimiseksi käyttää ammattitaitoaan ja harjoittamassaan elinkeinotoiminnassa hankkimiaan tietoja kuten esimerkiksi liikesuhteita.